# data[].attributes.body
1. Mihin aikaan sinä menit nukkumaan perjantaina?
2. Mihin aikaan heräsit lauantaina?
3. Mihin aikaan menit nukkumaan lauantaina?
4. Mihin aikaan heräsit sunnuntaina?

5. Missä sinä kävit viikonloppuna? (Kaupassa, baarissa...?)
6. Mitä sinä teit viikonloppuna?
Siivositko sinä?
Teitkö sinä ruokaa?
Näitkö sinä ystävän?
Katsoitko sinä televisiota?
Nukuitko sinä paljon?

7. Mikä oli parasta/kivaa?
8. Mikä ei ollut kivaa?

BONUS: Millainen on sinun mielestäsi täydellinen viikonloppu?

# data[].attributes.attachment_link.readable_text
Suomi ottaa käyttöön valmiuslain

Kuva: Petteri Bülow / Yle

Suomi ottaa käyttöön valmiuslain. Valmiuslaki antaa viranomaisille mahdollisuuden rajoittaa kansalaisten perusoikeuksia.

Valtioneuvosto eli hallitus ja Tasavallan presidentti ovat tänään todenneet yhdessä, että koronaviruksen takia tilanne Suomessa on niin poikkeuksellinen, että valmiuslaki pitää ottaa käyttöön.

Tämä on ensimmäinen kerta Suomen historiassa, kun valmiuslaki otetaan käyttöön. Eduskunnan pitää vielä hyväksyä asia.

Kansalaisten elämää rajoitetaan monin tavoin

Kuva: Kalle Niskala / Yle

Suomessa otetaan käyttöön paljon uusia rajoituksia koronaviruksen takia. Rajoituksilla halutaan estää koronaviruksen leviäminen Suomessa.

Suomi aikoo esimerkiksi sulkea rajat ulkomaille. Tavaraliikenne rajojen yli kuitenkin jatkuu.

Oppilaitokset suljetaan ja opetus pitää järjestää jollakin muulla tavalla, esimerkiksi etäopetuksena. Sen sijaan päiväkodit pidetään auki. Näin pienten lasten vanhemmat, jotka työskentelevät tärkeillä aloilla kuten esimerkiksi terveydenhuollossa, voivat edelleen käydä työssä.

Yli 70-vuotiaita ihmisiä kehotetaan välttämään kontakteja muiden ihmisten kanssa. Lisäksi kielletään ulkopuolisten vierailut esimerkiksi vanhusten hoivakodeissa ja sairaaloissa.

Museot, teatterit, kirjastot ja esimerkiksi urheilu- ja harrastustilat suljetaan. Lisäksi kielletään julkiset kokoontumiset, joissa on yli 10 ihmistä.

Kaupat, apteekit ja kauppakeskukset pysyvät auki. Näissä paikoissa ei kuitenkaan saa oleskella turhaan.

Rajoitukset ovat voimassa kuukauden.

Koronatartuntojen määrää ei tiedetä

Kuva: Anni Reenpää / Lehtikuva

Suomessa on nyt todettu ainakin 272 koronavirustartuntaa. Terveyden ja hyvinvoinnin laitos sanoo, että tartuntoja voi oikeasti olla paljon enemmän.

Tartuntojen oikeaa määrää ei enää tiedetä tarkasti, koska kaikkia tartuntaepäilyjä ei enää testata. Testi tehdään vain sellaisille potilaille, jotka ovat vakavasti sairaita tai kuuluvat riskiryhmiin tai ovat hoitohenkilökuntaa.

Suomessa ensimmäinen koronaviruspotilas on joutunut tehohoitoon. Tähän asti koronaviruspotilaat ovat sairastaneet taudin lievänä.

Koronavirus voi aiheuttaa hengitysvaikeuksia, jolloin potilas voi tarvita tehohoitoa. Hengitysvaikeuksia tulee vain pienelle osalle potilaista.
Tietoa koronaviruksesta selkokielellä.

# data[].attributes.attachment_link.description
Suomi ottaa käyttöön valmiuslain. Valmiuslaki antaa viranomaisille mahdollisuuden rajoittaa kansalaisten perusoikeuksia. Valtioneuvosto eli hallitus ja Tasavallan presidentti ovat tänään todenneet yhdessä, että koronaviruksen takia tilanne Suomessa on niin poikkeuksellinen, että valmiuslaki pitää ottaa käyttöön. Tämä on ensimmäinen kerta Suomen historiassa, kun valmiuslaki otetaan käyttöön. Eduskunnan pitää vielä hyväksyä asia.

# data[].attributes.body
NOBELIN RAUHANPALKINTO

1. Kuka on Nobelin rauhanpalkinnon voittaja tänä vuonna? Miksi?

LIIKENNE JA POLKUPYÖRÄT
2. Mikä on nyt pakollinen? Miksi?

3. Antaako poliisi sakot?

KIRJASTOAUTO

4. Kuinka monta kirjastoautoa Suomessa on?

5. Onko enemmän vai vähemmän kirjastoautoja kuin ennen?
6. Mitä kirjastoautosta löytyy?

SILAKKAMARKKINAT

7. Kuinka vanha tapahtuma Silakkamarkkinat on?

# data[].attributes.attachment_link.readable_text
Tässä osiossa asioidaan kahvilassa ja lounasravintolassa. Näin toimit, kun haluat tilata lounaan ruokalistalta ja kun haluat maksaa lounaan.

Kahvilassa

Katso video ja mieti mitä sanot, kun menet kahvilaan ja haluat tilata. (A2.1)

Kahvilassa

Dialogin teksti: Kahvilassa

Tarjoilija: Hei hei. Mitäs teille sais olla?

Jonna: Mää voisin ottaa yhen kaakaon ja...

Tarjoilija: Kiitos.

Jonna: Ja yhen tollasen korvapuustin.

Tarjoilija: Kiitos. Laitetaanko kaakaoon kermavaahtoa?

Jonna: No pistä vaan.

Tarjoilija: Kiitti.

Äiti: Ja mulle kahvi ja yks tollanen pulla.

Tarjoilija: Laitetaanko tavallinen pulla vai tollanen sokeripulla?

Äiti: Tavallinen pulla kiitos.

Tarjoilija: Kiitos. Entäs kahvi, erikoiskahvi vai tavallinen kahvi?

Äiti: Ihan tavallinen kahvi kiitos.

Tarjoilija: Kiitoksia

Äiti: Onko teillä hylamaitoa?

Tarjoilija: Meiltä löytyy laktoositonta kahvimaitoa.

Äiti: Selvä kiitos.

Tarjoilija: Eli oli kahvi, kaakao, tavallinen pulla ja korvapuusti. Tuliko nää samasta vai erikseen?

Äiti: Samasta kiitos, äiti maksaa.

Tarjoilija: Ja oliko maksu kortilla vai käteisellä?

Äiti: Kortilla kiitos.

Tarjoilija: Kiitos. Eli sitten voi laittaa kortin tosta tonne.

Äiti: Joo.

Tarjoilija: Ja siitä valita sitten pankki vai luotto ja pin-koodi sen jälkeen, kiitos. Saako olla kuittia?

Äiti: Kyllä kiitos.

Tarjoilija: Ja näin olkaa hyvä.

Äiti: Kiitos.

Tarjoilija: Hei. Eli teille oli kaakao ja korvapuusti.

Jonna: Kiitos.

Tarjoilija: Ja teille oli tää tavallinen sokeripulla ja jos haluatte santsikupin kahvia niin se maksais euron ja se löytyy tuolta linjastosta.

Äiti: Okei kiitos, kiva.

Tarjoilija: Kiitos.

Ravintolassa tilaaminen

Katso video ja mieti mitä sanot, kun menet ravintolaan ja haluat tilata ruokalistalta lounaan. (A2.1)

Ravintolassa tilaaminen

Dialogin teksti: Ravintolassa tilaaminen

Jairo: Terve.

Kaveri: Terve.

Jairo: Sori et mä oon vähän myöhässä.

Kaveri: Ei se mitään, mäki vasta tulin. Enkä oo ehtinyt tilata.

Jairo: Okei.

Kaveri: Ajattelitsä syödä jotain vai juotko vaan kahvit?

Jairo: No kyllä mä lounaan voin syödä.

Kaveri: Joo mäkin syön. Mä aattelin ottaa ton lounaspizzan kolmella täytteellä. Ootsä päättäny jo?

Jairo: Tuota, mä ajattelin ottaa ton chilipihvin, mutta mun pitää vielä kysyä, että mitä lihaa se on.

Tarjoilija: Terve. Mitäs teille sais olla?

Kaveri: Mä ottaisin ton päivän lounaspizzan tomaatilla, kinkulla ja aurajuustolla.

Tarjoilija: Joo. Ja sulle?

Jairo: Tota mä kysyisin tästä päivän pihvistä, chilipihvistä, että mitä lihaa se on?

Tarjoilija: Se on naudan ulkofilepihvi

Jairo: Okei, mä otan sen.

Tarjoilija: Sellanen sulle. Ja mitä juomia?

Kaveri: Mulle vettä

Jairo: Mulle kans vettä kiitos.

Tarjoilija: Selvä eli yks päivän lounaspizza, yks päivän chilipihvi ja molemmille vettä

Kaveri: Juu.

Tarjoilija: Tuolta löytyy sitten salaattipöytä, josta voi hakea salaattia ja leipää alkuruuaksi.

Jairo ja kaveri: Kiitos.

Tarjoilija: Mä tuon annokset pöytään.

Jairo: Jes.

Tarjoilija: Noni ja kummalle tuli lounaspizza?

Kaveri: Se oli mulle kiitti.

Tarjoilija: Sulle. Ja päivän pihvi, noin olkaa hyvä. Ja oikein hyvää ruokahalua.

Jairo: Kiitos

Kaveri: Kiitos.

Tarjoilija: No nii, maistuko teille ruuat?

Jairo ja kaveri: Joo maistui.

Tarjoilija: Kiitti. Tuolta löytyy sitten vielä jälkiruokakahvit tai teet. Ne kuuluu lounaaseen. Kiva, kiitos.

Ravintolassa maksaminen

Katso video ja mieti mitä sanot, kun haluat maksaa lounaasi ravintolassa. (A2.1)

Ravintolassa maksaminen

Dialogin teksti: Ravintolassa maksaminen

Jairo: Missä se tarjoilija on?

Tarjoilija: Joo?

Jairo: Me voitais maksaa.

Tarjoilija: Selvä. Ihan pieni hetki, mä käyn hakemassa noi laskut. Maksatteko te erikseen vai?

Jairo: Erikseen.

Tarjoilija: Selvä homma, ihan pieni hetki.

Jairo: Joo kiitos.

Tarjoilija: Näin ja sulle oli toi päivän pihvi.

Jairo: Joo.

Tarjoilija: Eli se ois 19,90.

Jairo: Kiitos. Voiko teillä muuten maksaa lounareilla?

Tarjoilija: Juu, lounasseteli käy maksuvälineenä.

jairo: Hyvä. Tässä ja sit tota kortilta sit loput.

Tarjoilija: Loput kortilta joo. Ja pin-koodi ja vihreetä kiitos.

Kiitos. Ja tosta saat kortin ja kuitin. Noin ole hyvä.

Jairo: Kiitos.

Tarjoilija: Ja sulle oli päivän pizza eli se on 10,90. Kiitos. Laitetaanks pankille vai luotolle?

Kaveri: Laita luotolle. Palkkapäivä on vasta huomenna.

Tarjoilija: Niin justiin. Noin eli pin-koodi ja vihreetä kiitos.

Tarjoilija: Kiitti. Ja siitä kuitti ja kortti ole hyvä. Oikein hyvää päivänjatkoa.

Jairo ja kaveri: Kiitos.

Tarjoilija: Kiitti.

edit 16.1.2018: Selvennetty otsikkoa ja korjattu sanamuotoja.

Aiheeseen liittyvät linkit

# data[].attributes.attachment_link.title
Kahvilassa ja ravintolassa - näin tilaat ruokaa